CELEX: 62013TN0263
Language: bg
Date: 2013-05-08 00:00:00
Title: Дело T-263/13: Жалба, подадена на 8 май 2013 г. — Lausitzer Früchteverarbeitung/СХВП — Rivella International (holzmichel)

20.7.2013   
            
            
               BG
            
            
               Официален вестник на Европейския съюз
            
            
               C 207/43
            
         Жалба, подадена на 8 май 2013 г. — Lausitzer Früchteverarbeitung/СХВП — Rivella International (holzmichel)
   (Дело T-263/13)
   2013/C 207/73
   Език на жалбата: немски
   
      Страни
   
   
      Жалбоподател: Lausitzer Früchteverarbeitung GmbH (Sohland, Германия) (представител: A. Weiß, Rechtsanwältin)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Rivella International AG (Rothrist, Швейцария)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на първи апелативен състав на Службата за хармонизация във вътрешния пазар (марки, дизайни и модели) от 21 февруари 2013 г. по преписка R 1968/2011-1;
            
         
               —
            
            
               да измени оспорваното решение, като отхвърли възражението на насрещната страна;
            
         
               —
            
            
               да осъди Службата за хармонизация във вътрешния пазар (марки, дизайни и модели) да заплати съдебните разноски, както и разноските по производството пред апелативния състав или да осъди встъпилата страна да заплати съдебните разноски, както и разноските по производството пред апелативния състав.
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: фигуративна марка със словен елемент „holzmichel“ за стоки и услуги от класове 21, 24, 32, 33 и 38 — заявка за марка на Общността № 8 904 278
   
      Притежател на марката или знака, на която/който е направено позоваване в подкрепа на възражението: Rivella International AG
   
      Марка или знак, на която/който е направено позоваване в подкрепа на възражението: международна регистрация на фигуративни марки със словните елементи „Michel“ и „Michel POWER“ за стоки от класове 29, 30, 32 и 33
   
      Решение на отдела по споровете: отхвърля възражението.
   
      Решение на апелативния състав: уважава жалбата и отказва регистрацията.
   
      Изложени правни основания: нарушение на член 8, параграф 1, буква б) от Регламент № 207/2009.